Publication: Magyar Közlöny
Issue: MK-2001-99 (Year: 2001, Number: 99)
Era: 1990-2004
Section: Alapprogramról szóló 98/1996. (VII. 10.) Korm. rendelet (a továbbiakban: R.) módosításáról a következőket rendeli el:
Paragraph Index: 248

(3) A Nyilvántartási Rendszernek minden, az államháztartás valamely alrendszeréből közpénzt használó kutatást-fejlesztést végző szervezet köteles adatot szolgáltatni az ezen összegekkel érintett kutatásairól. Az adatszolgáltatás a kutatást támogató szervezeten keresztül történik. Az adatszolgáltatás különösen az e rendelet mellékletében felsorolt célelőirányzatok, illetve programok által támogatott kutatási témákra terjed ki. A támogatási szerződésnek ki kell terjednie arra, hogy a kutatást-fejlesztést végző szervezet köteles az e rendeletben előírt adatszolgáltatási kötelezettséget a kutatást támogató szervezet részére teljesíteni.

Source: https://magyarkozlony.hu/hivatalos-lapok/003dadabd362a35b0a14e8d94c68ffe14cfb6ebb/dokumentumok/b573d615fab0521fb8565b4b3a26c01430564bfd/letoltes